ભારતમાં બળતણનું જે તેલ વપરાય છે તેનો ૮૦ ટકા જથ્થો આયાત કરે છે. હવે જો વૈશ્વિક બજારમાં તેલની તે કિંમતો વધે તો ભારતને તેથી વધુ નુકસાન થઈ શકે છે. ક્રૂડ વિદેશી હૂંડિયામણથી જ ખરીદવામાં આવે છે. આ કારણે પહેલેથી જ દબાણમાં ચાલી રહેલો રૂપિયો ડોલર સામે નબળો પડી શકે છે. તેથી વિનિમય દર એટલે કે એક્સચેન્જ રેટ વધી શકે છે. તેની સાથે સાથે તેલ પણ મોંઘુ થાય તો દેશમાં મોંઘવારી પણ વધી શકે છે. એલપીજી અને કેરોસીન પર જે સબસીડી આપવામાં આવે છે. તેની પર અસર પડી શકે છે. આ બધું ઠીકઠાક કરવા માટે સરકાર પર તો પેટ્રોલ-ડીઝલ પર ઉત્પાદન કર અને વેર ઘટાડવા માટે દબાણ આવી શકે છે. દેખીતી રીતે ૨૦૧૯માં આવી રહેલી લોકસભાની ચૂંટણીઓના વર્ષમાં કેન્દ્ર અને રાજ્ય સરકારો દ્વારા આ મુદ્દો એક અગ્નિપરીક્ષાનો હશે.